Nwala deg yixef-agi belli aẓar yezmer ad yemeskel di temsislit, akked d tusnimeslit ; d ameskel n yimesla n uẓar deg wadeg n ususru n yimesla, dagi ameskel macci d ummid, daɣen ameskel yerza taɣara n ususru n yimesla, anda aẓar yezmer ad yeṭṭef talɣa nniḍen, armi ur yettwaɛqal ara d yiwen uẓar, aẓar daɣen ttenqasen seg-s yimesla ama s temsertir i d-yettilin gar yimesla n uẓar, ama s tuɣalin n kra n yimesla d tiɣra. Akken daɣen deg uẓar yettili umutti n tergalin i d-yesbanayen awalen n yiwen uẓar mgaraden di talɣa. Aẓar daɣen yezmer ad yemeskel di tesnamka, anda aẓar yettawi inumak yemgaraden si tantala ɣer tayeḍ.